**Kotvičník zemný** (*Tribulus terrestris* L.) je jednoročná poliehavá bylina z čeľade jarmovcovité (*Zygophyllaceae*), ktorá sa často používa v lekárstve alebo v doplnkoch výživy u športovcov.

Tribulus terrestris sa využíval už v tradičnej starovekej gréckej, čínskej aj indickej medicíne (ajurvéda) ako liek proti neplodnosti, impotencii a erektilnej dysfunkcii. Používal sa aj na zvýšenie libida. Výťažok z rastliny je v nekonvenčnej medicíne západných krajín populárny od 80. rokov 20. storočia. Používa sa na zvýšenie hladiny testosterónu v krvi, zvýšenie libida a ako adaptogén pre fyzicky aktívnych mužov.

Etymológia
----------

Pôvod názvu rastliny treba hľadať v gréckom slove *τρίβολος* (po slovensky: Kotvica plávajúca), ktoré sa do latinčiny prekladá ako *"tribulos"*. Latinské slovo *tribulus* sa používalo pôvodne na označenie špicatej zbrane, no v klasickom Grécku sa toto slovo používalo už ako názov Kotvičníka zemného.

Pôvod a výskyt
--------------

Rastlina pochádza pravdepodobne z piesočnatých morských pobreží Číny a Japonska. Ide o invazívny druh, ktorý sa postupne rozšíril aj do Európy, Ázie, Ameriky, Afriky a Austrálie. Kotvičník poznajú aj obyvatelia Indie, či Srí Lanky. V zahraničí sa pestuje kvôli svojim liečivým účinkom. Známy je pod názvom goat´s head, devil´s-thorn, burra gokharu či bindii.

Opis
----

Tribulus terrestris – Kotvičník zemný
Byľ: málo rozvetvená, dĺžka: 10 až 60 cm  
Listy: krátke stopkovité, elipsový alebo kopijovitý tvar  
Kvet: päťpočetný kvet žltej farby  
Plod: suchý plod sa skladá z pätice rozložených, bradavičnatých a tvrdých plodov, po jeho bokoch sa nachádzajú špicaté pichliače  
Semená: svetlo hnedá farba, vajcovitý tvar

Výskyt
------

Kotvičník je rozšírený v Európe, Ázii, Afrike aj Austrálii. Pochádza pravdepodobne z piesočných morských pobreží Číny a Japonska. Typické miesto výskytu kotvičníka sú suché miesta, stepi, polopúšte. Darí sa mu aj na prímorských pieskoch, pasienkoch, popri cestách aj v záhradách.

Účinky
------

Zbiera sa ako liečivá rastlina veľmi širokého použitia a je známy svojimi blahodarnými účinkami.

Hlavné účinky kotvičníka:

* Pomáha pri problémoch s rôznymi zápalmi a močovými cestami
* Zlepšuje hormonálnu rovnováhu organizmu
* Znižuje hladinu cholesterolu
* Zmierňuje návaly tepla a upravuje tlak krvi

Referencie
----------

1. ↑  IUCN Red list 2019.08. Prístup 04. október 2022
2. ↑   *"POKRYWKA, Andrzej, Zbigniew OBMIŃSKI, Jadwiga MALCZEWSKA-LENCZOWSKA, Zbigniew FIJATEK, Ewa TUREK-LEPA a Ryszard GRUCZA. Insights into Supplements with Tribulus Terrestris used by Athletes. Journal of Human Kinetics. 2014-01-8, 41(1): -. DOI: 10.2478/hukin-2014-0037. ISSN 1899-7562"* [online]. [Cit. 2017-11-15]. Dostupné online. Archivované 2017-11-15 z originálu.
3. ↑  "Charlton T. Lewis, Charles Short, A Latin Dictionary"
4. ↑   *Kotvičník zemný (Tribulus terrestris) – vedľajšie účinky a skúsenosti | Zdravina.sk* [online]. zdravina.sk, [cit. 2018-06-14]. Dostupné online.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Kotvičník zemný**
* Spolupracuj na Wikidruhoch Wikidruhy ponúkajú informácie na tému **Kotvičník zemný**

Zdroj
-----

* VALÍČEK, Pavel; KOKOŠKA, Ladislav; HOLUBOVÁ, Kamila. *Léčivé rostliny třetího tisíciletí*. Benešov : Start, 2001. 175 s. ISBN 80-86231-14-3.